Syyskuu 2015

Uudet teroitustyökalut CNC-tarkkuushiontaan

Winter lanseeraa uuden valikoiman CNC-koneiden tarkkuushiontaan tarkoitettuja teroitustyökaluja. Uudet teroitustyökalut on valmistettu uusimman timanttiteknologian mukaisesti ja niitä käytetään CBN-hiomalaikkojen ja keraamisten laikkojen profiilien teroitukseen.

Winterin uudet teroitustyökalut on tarkoitettu CNC-koneiden tarkkuushiontaan laikoille, joilla on monimutkainen profiili ja näin ollen se on vaihtoehto myös täyden profiilin työkaluille. Teroitustyökalut on valmistettu joko käsin asetetuista ja suunnatuista timanteista tai sintratuista ja asetetuista timanttisegmenteistä. Teroitustyökaluissa on erillinen timanttiosa ja sitä saa sekä synteettisellä että luonnontimantilla.

”Winterin jatkuvan tutkimuksen ja tuotekehityksen ansiosta uusilla teroitustyökaluilla aikaansaadaan optimaalinen profiili CNC-koneiden tarkkuuhionnassa”, kertoo Timo Sutinen Saint-Gobain Abrasives AB:n Suomen myyntivastaava.

**Saint-Gobain Abrasives AB**

Teollisuustie 1, 33470 Ylöjärvi · Puhelin: 0400-535 984

Sähköposti: timo.sutinen@saint-gobain.com
Kotisivu: www.saint-gobain-abrasives.com